open-index/open-wikipedia-markdown huggingface dataset:
โรงเรียนไทยรัฐวิทยา

**โรงเรียนไทยรัฐวิทยา** () เป็นโรงเรียนรัฐบาล สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ อยู่ภายใต้การอุปถัมภ์ของ มูลนิธิไทยรัฐ

## ประวัติ
เมื่อปี พ.ศ. 2512 นายกำพล วัชรพล ผู้อำนวยการหนังสือพิมพ์ไทยรัฐคนแรก พิจารณาเห็นว่า ในชนบทยังขาดแคลนสถานศึกษา โดยเฉพาะระดับประถมศึกษา ซึ่งเป็นการศึกษาภาคบังคับ ทั้งยังขาดแคลนอาคารเรียนเป็นอย่างมาก จึงได้ร่วมกับ จังหวัดลพบุรี จัดการแข่งขันฟุตบอลดาราขึ้น ณ สนามกีฬา โรงเรียนพิบูลวิทยาลัย เพื่อหาทุนก่อสร้างโรงเรียน โดยได้รับความร่วมมือจากชาวลพบุรีด้วยดี และได้รับเงินบริจาคมาจำนวนหนึ่ง เพื่อนำมาสมทบกับงบประมาณของทางราชการ จากนั้น ได้ก่อสร้างอาคารเรียนแบบ ป.008 ชั้นเดียว จำนวน 1 หลัง ขนาด 5 ห้องเรียน โดยให้ชื่อว่า *โรงเรียนไทยรัฐวิทยา 1 (บ้านหัวช้าง) * ตามที่ พล.ต.ต.สามารถ วายวานนท์ อดีตผู้ว่าราชการจังหวัดลพบุรี เป็นผู้เสนอแนะ

นับจากนั้น หนังสือพิมพ์ไทยรัฐ ก็ได้เริ่มดำเนินโครงการ “โรงเรียนไทยรัฐวิทยา เพื่อชุมชนในชนบท” โดยดำเนินการสร้าง *โรงเรียนไทยรัฐวิทยา* เรื่อยมา โดยได้งบประมาณจาก บริษัท วัชรพล จำกัด เจ้าของกิจการหนังสือพิมพ์ไทยรัฐ เป็นทุนในการก่อสร้าง เมื่ออาคารเรียนแล้วเสร็จ ก็ได้ส่งมอบเป็นทรัพย์สินของทางราชการ จากนั้น มูลนิธิไทยรัฐ จึงเข้ารับเป็นโรงเรียนในการอุปถัมภ์ 20 ปีที่ผ่านมา มีการสร้างโรงเรียนในเครือไทยรัฐวิทยา จำนวนทั้งสิ้น 101 แห่ง โดยใช้ทุนในการดำเนินงานเป็นจำนวนทั้งสิ้น 158,694,493 บาท
และในปี 2562 จะมีโรงเรียนไทยรัฐวิทยา เพิ่มอีก 10 โรงเรียน เป็น 111 โรงเรียน และใช้ทุนในการก่อสร้างอาคารเรียนเพิ่ม 10 หลัง เป็นเงิน 50,000,000 บาท รวมเป็นเงินก่อตั้งโรงเรียน 208,694,493 บาท

## ที่ตั้งโรงเรียน
เรียงตามลำดับการก่อตั้ง

## อ้างอิง

## แหล่งข้อมูลอื่น
* โครงการสนับสนุน โรงเรียนไทยรัฐวิทยา  จากเว็บไซต์มูลนิธิไทยรัฐ

ร
หมวดหมู่:กลุ่มโรงเรียนไทยรัฐวิทยา
วัชรพล

**วัชรพล** อาจหมายถึง
* วัชรพล - ชื่อสกุลของครอบครัว นายกำพล วัชรพล ผู้ก่อตั้งหนังสือพิมพ์ไทยรัฐ
* บริษัท วัชรพล จำกัด - นิติบุคคลเจ้าของกิจการหนังสือพิมพ์ไทยรัฐ ก่อตั้งโดย นายกำพล วัชรพล
* ถนนวัชรพล - ชื่อถนนที่แยกไปจากถนนรามอินทรา กิโลเมตรที่ 5 เดิมคือซอยรามอินทรา 55
* พลตำรวจเอก ดร.วัชรพล ประสารราชกิจ - รองผู้บัญชาการตำรวจแห่งชาติ และเลขาธิการคณะกรรมการตำรวจแห่งชาติ (ก.ตร.)
* วัชรพล โตมรศักดิ์ - สมาชิกสภาผู้แทนราษฎรจังหวัดนครราชสีมา
ประณีตศิลป์ วัชรพล

คุณหญิง**ประณีตศิลป์ วัชรพล** (สกุลเดิม ทุมมานนท์; เกิด 22 ตุลาคม พ.ศ. 2475) เป็นประธานกรรมการบริษัท วัชรพล จำกัด, ประธานกรรมการมูลนิธิไทยรัฐ และเป็นภรรยาของกำพล วัชรพล ผู้ก่อตั้งหนังสือพิมพ์ไทยรัฐ

## เครื่องราชอิสริยาภรณ์

## อ้างอิง

หมวดหมู่:หนังสือพิมพ์ไทยรัฐ
หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:คุณหญิง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:สกุลวัชรพล
หมวดหมู่:ชาวไทยเชื้อสายลาว
สราวุธ วัชรพล

**สราวุธ วัชรพล** (เกิด 23 มกราคม พ.ศ. 2497) หัวหน้ากองบรรณาธิการหนังสือพิมพ์ไทยรัฐ

## ประวัติ
สราวุธ เกิดเมื่อวันที่ 23 มกราคม พ.ศ. 2497 เป็นบุตรชายคนกลาง ของนายกำพล วัชรพล ผู้ก่อตั้งหนังสือพิมพ์ไทยรัฐ กับ คุณหญิง ประณีตศิลป์ วัชรพล ประธานกรรมการ บริษัท วัชรพล จำกัด ด้านครอบครัวสมรสกับนาง อรพรรณ วัชรพล (สกุลเดิม: พานทอง) อดีตนักร้องนักแสดงชื่อดัง ปัจจุบันเป็นประธานบริษัทโพลีพลัส

สำเร็จการศึกษาจากโรงเรียนเซนต์คาเบรียล

## เครื่องราชอิสริยาภรณ์

## อ้างอิง

หมวดหมู่:หนังสือพิมพ์ไทยรัฐ
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:บุคคลจากโรงเรียนเซนต์คาเบรียล
หมวดหมู่:สกุลวัชรพล
หมวดหมู่:สมาชิกวุฒิสภาไทยแบบแต่งตั้ง
เหวียตมิญ

**กองทัพประชาชนเวียดนาม** หรือ **เหวียตมิญ** () หรือบางแหล่งก็เรียก **สันนิบาตเพื่อเอกราชเวียดนาม** คือ ขบวนการทางการเมือง โดยมีจุดประสงค์เพื่อปลดปล่อยเวียดนามออกจากการปกครองของฝรั่งเศส จัดตั้งเมื่อปี พ.ศ. 2484 โดยมีโฮจิมินห์เป็นผู้นำ และมีนายพลหวอ เงวียน ซ้าป เป็นผู้บัญชาการกองทัพคนแรก  

## ประวัติ
### สงครามมหาเอเชียบูรพา

พ.ศ. 2485 เมื่อญี่ปุ่นมีเข้ายึดครองประเทศต่าง ๆ เวียดนามได้แยกตัวเป็นอิสระ ขบวนการเหวียตมิญก็ได้ร่วมมือฝ่ายสัมพันธมิตร ทำการต่อต้านญี่ปุ่น เมี่อญี่ปุ่นแพ้สงคราม โฮจิมินห์จึงจัดตั้งรัฐบาลชั่วคราวขึ้น เมื่อปี พ.ศ. 2488 และหลังจากที่จักรพรรดิบ๋าว ดั่ย ทรงสละราชสมบัติ โฮจิมินห์ก็ตั้งรัฐบาลขึ้นบริหารประเทศ และเปลี่ยนแปลงการปกครองเป็นแบบสาธารณรัฐ ฝรั่งเศสได้กลับไปมีอิทธิพลเหนือเวียดนามอีก โดยมีอังกฤษให้ความช่วยเหลือ ขบวนการเหวียตมิญได้พยายามต่อสู้ เพื่อขับไล่ฝรั่งเศสอยู่อีก  9 ปี

### [[ยุทธการที่เดียนเบียนฟู]]
7 พฤษภาคม พ.ศ. 2497 ฝ่ายเหวียตมิญได้รับชัยชนะเหนือฝรั่งเศสในยุทธการที่เดียนเบียนฟู ฝรั่งเศสกับเวียดนามก็ได้ทำสัญญาสงบศึกที่กรุงเจนีวา เรียกว่า อนุสัญญาเจนีวา มีสาระสำคัญคือ ให้แบ่งเวียดนามออกเป็นสองส่วน คือ เวียดนามเหนือและเวียดนามใต้ โดยใช้เส้นรุ้งที่ 17 เหนือ ซึ่งผ่านเมืองกว๋างจิ ตามแนวแม่น้ำเบ๊นหาย เป็นเส้นแบ่งเขตแดน และให้เวียดนามเหนือ เวียดนามใต้ ลาว และกัมพูชา ซึ่งเคยรวมเป็นอินโดจีนของฝรั่งเศสตั้งแต่ปี พ.ศ. 2468 แยกออกเป็นรัฐอิสระ พ้นจากการปกครองของฝรั่งเศส พื้นที่บริเวณเส้นรุ้ง 17 องศาเหนือ มีเขตแดนปลอดทหารด้านละไม่เกิน 5 กิโลเมตร

## อ้างอิง
* http://www.tv5.co.th/service/mod/heritage/nation/military/vietnam/vietnam1.htm 
* หนังสือพิมพ์มติชน วันที่ 06 พฤษภาคม พ.ศ. 2547 ปีที่ 27 ฉบับที่ 954

หมวดหมู่:ประวัติศาสตร์เวียดนาม
หมวดหมู่:สงครามเวียดนาม
หมวดหมู่:ขบวนการต่อต้านสงครามโลกครั้งที่สอง
หมวดหมู่:ขบวนการต่อต้านฝรั่งเศส
หมวดหมู่:ขบวนการเอกราช
หมวดหมู่:โฮจิมินห์
วิไล พนม

**วิไล พนม** (21 ตุลาคม พ.ศ. 2492 – 11 กุมภาพันธ์ พ.ศ. 2569) เป็นนักร้องลูกทุ่งชาวไทย ที่ยึดแนวเสียงของศรคีรี ศรีประจวบ มีผลงานเพลงดังหลายเพลงอย่าง "คืนนี้พี่ติดเวร" และ "รักแรกลพบุรี" ในส่วนการแต่งเพลงก็ผลิตผลงานเพลงดังระดับอมตะให้กับนักร้องหลายคน ส่วนการเป็นโปรดิวเซอร์ เขาก็สร้างนักร้องดังมาหลายคนเช่นกัน

เลิกร้องเพลงไปแล้วเนื่องจากสุขภาพไม่เอื้อต่อการร้องเพลง ก่อนจะหันไปทำงานหลายอย่างรวมทั้งเป็นนักแต่งเพลงลูกทุ่ง โปรดิวเซอร์ และนักจัดรายการวิทยุ วิไล พนม

## ประวัติ
วิไล หรือ ป๊อด เป็นชื่อจริงนามสกุลจริง แต่หลังจากเลิกร้องเพลง เขาเปลี่ยนไปใช้ชื่อ "กิจพจน์" และล่าสุดใช้ "อณิวัชร์" แต่ยังคงใช้นามสกุล "พนม" เช่นเดิม เกิดเมื่อวันที่ 21 ตุลาคม พ.ศ. 2492 ที่บ้านสำนักคร้อ ตำบลตะคร้ำเอน อำเภอท่ามะกา จังหวัดกาญจนบุรี เป็นบุตรนายถม กับนางปุ่น พนม 

จบการศึกษาระดับประถมศึกษาที่โรงเรียนราษฎร์บำรุง มัธยมศึกษา โรงเรียนท่ามะกาวิทยาคม ที่กาญจนบุรี ต่อมาสมัครเข้ารับราชการทหารในกองทัพอากาศ โดยมียศเป็นจ่าอากาศโท ก่อนที่จะลาออกจากราชการเมื่อปี 2517 วิไล พนม เข้าสู่วงการลูกทุ่งในปี 2513 และอำลาวงการจากปัญหาโรคหลอดลมอักเสบเรื้อรัง

## ผลงานเพลงดัง
* คืนนี้พี่คอย
* คืนนี้พี่ติดเวร
* รักแรกลพบุรี
* คนงามอุดร
* พยาบาลที่รัก

## ผลงานการประพันธ์
หลังอำลาการขายเสียง วิไล พนม ที่ได้วิชาการแต่งเพลงมาจากครู ไพบูลย์ บุตรขัน ก็ได้หันมาเป็นนักประพันธ์เพลงเต็มตัว โดยมีผลงานสร้างชื่อ อาทิเช่น

* พบเธอที่จันทบุรี (สายัณห์ สัญญา)
* คนชายแดน (สายัณห์ สัญญา)
* แหบมหาเสน่ห์ (สายัณห์ สัญญา)
* สะใจหรือยัง (สายัณห์ สัญญา)
* น้ำตาผู้แพ้ (สายัณห์ สัญญา)
* ภาพรักภาพหลอน (สายัณห์ สัญญา)
* ชีวิตสายัณห์ (สายัณห์ สัญญา)
* สาวเมืองจันทน์ (เย็นจิตร พรเทวี)
* คิดถึงอีสาน (เย็นจิตร พรเทวี)
* อกหักซ้ำบ๊อยบ่อย (เสรี รุ่งสว่าง)
* ทองสองบาท (เสรี รุ่งสว่าง)
* ช่างทองร้องไห้ (ยิ่งยง ยอดบัวงาม)
* เสน่ห์ลูกทุ่ง (รุ่ง สุริยา)
* ขอเป็นพระรอง (แจ็ค ธนพล)
* สาว ต.จ.ว.(ยุ้ย ญาติเยอะ)

## โปรดิวเซอร์
วิไล พนมเคยเป็นโปรดิวเซอร์ให้กับนักร้องหลายคน ในจำนวนนั้น ก็มี โจนัส แอนเดอร์สัน และ คริสตี้ กิ๊บสัน 2 นักร้องลูกทุ่งเลือดฝรั่งเต็มตัวที่วิไล พนม ภาคภูมิใจมาก ๆ นอกจากนั้น เขาก็ยังเคยเป็นโปรดิวเซอร์ให้กับ จิ้งหรีดขาว วงศ์เทวัญ ด้วย แต่ภายหลังรู้สึกเบื่อ และผิดหวังกับการทำงานเบื้องหลัง จึงถอยห่างออกมา

## ชีวิตส่วนตัว
วิไล พนม สมรสแล้วกับวสุนันท์ พนม มีบุตรชาย 2 คน นายจิรภัทร์ พนม นายเอกอัคร พนม ปัจจุบันรับสอนร้องเพลง และแต่งเพลงลูกทุ่ง 

## อ้างอิง

หมวดหมู่:บุคคลจากอำเภอท่ามะกา
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักแต่งเพลงชาวไทย
หมวดหมู่:ทหารอากาศชาวไทย
หมวดหมู่:นักร้องจากจังหวัดกาญจนบุรี
ระฆัง

**ระฆัง** เป็นเครื่องดนตรีอย่างง่ายชนิดหนึ่ง มีลักษณะเป็นท่อปลายเปิดหนึ่งด้าน มีตั้งแต่ขนาดเล็ก เช่นกระดิ่ง ไปจนถึงระฆังขนาดใหญ่ เช่นระฆังบิกเบน ที่แขวนในหอนาฬิกา ซึ่งตั้งอยู่ที่พระราชวังเวสต์มินสเตอร์ ระฆังสามารถทำจากวัสดุ ตั้งแต่แก้ว เซรามิค แต่ที่นิยมที่สุดคือโลหะ

ระฆัง มีลักษณะเป็นท่อปลายเปิดข้างเดียว ที่แขวนด้านที่เปิดลงด้านล่าง อาจจะมีค้อนแขวนไว้ข้างในตัวระฆัง หรืออาจจะเอาไว้ด้านนอกก็ได้ แล้วแต่ว่าจะใช้วิธีแกว่งหรือตี เมื่อระฆังถูกตี พลังงานจากการชนของค้อนกับระฆังจะทำให้อากาศในระฆังเกิดการสั่นพ้องขึ้น ทำให้เกิดเสียงอันก้องกังวาน

ในโลกตะวันตก ระฆังมักมีค้อนแขวนไว้ภายใน และแขวนไว้กับแกนที่หมุนได้ แกนที่หมุนได้จะมีเชือกโยงลงไป เวลาจะลั่นก็จะกระตุกเชือก ทำให้ระฆังแกว่ง และกระทบกับค้อนเกิดเป็นเสียงขึ้น บางทีระฆังอาจจะแขวนไว้เป็นราวก็ได้

ส่วนในโลกตะวันออก ระฆังมักใช้วิธีการกระแทกด้วยค้อนหรือไม้ท่อน แทนที่จะแกว่ง เทคนิคหลังนี้เป็นที่นิยมสำหรับหอนาฬิกาและหอระฆังโดยทั่วไป เพราะการแกว่งอาจทำให้หอเสียหายได้

ระฆังมักทำมาจากโลหะผสมทองแดงและดีบุก (ทองเหลือง) ในอัตราส่วนที่เหมาะสม โดยมากมักเป็นทองแดง 3 ส่วน และ ดีบุก 1 ส่วน หลังจากที่หล่อเสร็จแล้ว ก็จะต้องถ่วงเสียง โดยการเพิ่มหรือลดเนื้อวัสดุภายในตัวระฆัง เทียบกับการเคาะส้อมเสียงเพื่อให้ได้เสียงที่ต้องการ
[thumb|300px|right|ระฆังซิกมุนด์ ที่เมืองกราโกว์ [ประเทศโปแลนด์]]
## ดูเพิ่ม
* หอนาฬิกาพระราชวังเวสต์มินสเตอร์ (บิกเบน)
* ระฆังเรือ

ระฆัง
หมวดหมู่:สิ่งประดิษฐ์ของจีน
ประกัน

คำว่า**"ประกัน"** สามารถหมายถึง
* **[[ประกันชีวิต]]** ()  
* **[[การประกันภัย]]** () การประกันภัย คือ การบริหารความเสี่ยงภัยวิธีหนึ่ง ซึ่งจะโอนความเสี่ยงภัยของผู้เอาประกันภัยไปสู่ ผู้รับประกัน
****[[ประกันทรัพย์สิน]]** ()
** **[[ประกันอุบัติเหตุ]]** () 
** **[[ประกันภัยรถยนต์]]** () 
****[[ประกันรถมอเตอร์ไซค์]]** ()
** **[[ประกันความรับผิดทางกฎหมาย]]** ()  
****[[ประกันการเดินทาง]]** ()
นายขนมต้ม

thumb|220px|รูปจำลองนายขนมต้ม

**นายขนมต้ม** เป็นนักมวยคาดเชือกชาวกรุงศรีอยุธยา

## ประวัติ
เรื่องราวของนายขนมต้ม ปรากฏครั้งแรกในพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน โดยกล่าวว่า

พระราชพงศาวดาร ฉบับพระราชหัตถเลขา ที่ชำระในสมัยหลัง และเป็นฉบับที่มีการตีพิมพ์อย่างแพร่หลายในเวลาต่อมา ก็ยังคงยึดถือเนื้อหาในพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียนเป็นต้นแบบ แต่เมื่อเปรียบเทียบกับหลักฐานอื่นๆ แล้ว ไม่ปรากฏพบเรื่องราวของนายขนมต้มแต่อย่างใด

มหาราชวงศ์ ฉบับหอแก้ว มีการกล่าวเพียงแค่ พระเจ้ามังระโปรดฯ ให้บูรณะและการยกยอดฉัตรพระมหาเจดีย์ชเวดากอง เมืองย่างกุ้ง ปิดทองพระเจดีย์เท่าน้ำหนักตัวพระองค์ และสร้างฉัตร 7 ชั้น ทำด้วยทองคำฝังอัญมณี 15,038 เม็ดสำหรับประดิษฐานบนยอดพระเจดีย์ พระเจ้ามังระเสด็จไปยกฉัตรด้วยพระองค์เอง ในวันเพ็ญขึ้น 15 ค่ำ เดือนตะเบางก์ จ.ศ. 1136 (17 มีนาคม พ.ศ. 2317) สอดคล้องกับคำให้การชาวอังวะ ที่กล่าวถึงเพียงการยกฉัตรมหาเจดีย์ชเวดากองใน พ.ศ. 2317 และให้ประหารชีวิตพญาทะละ ส่วนพงศาวดารมอญพม่าก็มีเนื้อหาไม่แตกต่างกัน และไม่ปรากฏพบเรื่องราวของนายขนมต้มแต่อย่างใด

## สิ่งสืบทอด
ได้เคยมีการจัดให้วันที่ 17 มีนาคม เป็นวันมวยไทย เพื่อเป็นเกียรติประวัติต่อนักมวยไทย นอกจากนี้ ชาวพระนครศรีอยุธยาได้พร้อมใจกันสร้างอนุสาวรีย์นายขนมต้ม ไว้ที่บริเวณสนามกีฬากลาง จังหวัดพระนครศรีอยุธยา

## ในวัฒนธรรมร่วมสมัย
พ.ศ. 2529 คมทวน คันธนู กวีซีไรต์ ได้นำเรื่องราวของนายขนมต้มมาเขียนเป็นนวนิยายเรื่อง นายขนมต้ม คนกล้านอกตำนาน โดยผูกเรื่องให้นายขนมต้มเกิดที่ตำบลบ้านกุ่ม อำเภอบางบาล จังหวัดพระนครศรีอยุธยา เป็นบุตรนายเกิด และนางอี่ มีพี่สาวชื่อนางเอื้อย ทั้งพ่อแม่และพี่ถูกพม่าฆ่าตายหมด ต้องไปอยู่กับหลวงตาคง วัดปีกกาตั้งแต่เล็ก และได้เรียนวิชามวยกับชายนิรนาม

สมรักษ์ คำสิงห์ เคยรับบทเป็นนายขนมต้มในละครโทรทัศน์เรื่อง*[[นายขนมต้ม (ละครโทรทัศน์)|นายขนมต้ม]]* ซึ่งออกอากาศเมื่อปี พ.ศ. 2539

## อ้างอิง

## แหล่งข้อมูลอื่น
* ข้อมูลภาพยนตร์ นายขนมต้ม (2546)

หมวดหมู่:บุคคลในประวัติศาสตร์กรุงศรีอยุธยา
ขนมต้ม
หมวดหมู่:เชลยศึกชาวไทย
วันมวยไทย

**วันมวยไทย** ตรงกับวันที่ 6 กุมภาพันธ์ ของทุกปี โดยถือวันที่สมเด็จพระสรรเพชญ์ที่ 8 (สมเด็จพระเจ้าเสือ) เสด็จขึ้นครองราชย์ ด้วยพระองค์ทรงพระปรีชาสามารถด้านมวยไทยเป็นที่ประจักษ์ และมีหลักฐานทางประวัติศาสตร์ปรากฏชัดเจน

## ความเป็นมาของการสถาปนาวันมวยไทย
มวยไทย เป็นศิลปะการต่อสู้ป้องกันตัวของชนชาติไทยมาตั้งแต่โบราณ ดังปรากฏในประวัติศาสตร์และพงศาวดารมาทุกยุคทุกสมัย เป็นการใช้อาวุธของร่างกาย 9 อย่าง หรือที่เรียกว่า นวอาวุธ ได้แก่ มือ 2/เท้า 2/ เข่า 2/ ศอก 2 และศีรษะ 1 ได้อย่างมีประสิทธิภาพ นับเป็นศิลปะการต่อสู้ที่เก่าแก่ประเภทหนึ่งของโลก จากความสำคัญดังกล่าวมานี้ กระทรวงวัฒนธรรม โดยกรมส่งเสริมวัฒนธรรม จึงได้ประกาศขึ้นทะเบียนมวยไทย เป็นมรดกภูมิปัญญาทางวัฒนธรรมของชาติ เมื่อวันที่ 30 กรกฎาคม 2553 ซึ่งจะเป็นมาตรการสำคัญในการส่งเสริมให้เกิดความตระหนักในคุณค่าการยกย่ององค์ความรู้และภูมิปัญญาของบรรพบุรุษ

นอกจากนี้ กระทรวงวัฒนธรรม โดยกรมส่งเสริมวัฒนธรรม ร่วมกับภาคเอกชนที่ดำเนินการเกี่ยวกับมวยไทย และหน่วยงานต่าง ๆ ที่เกี่ยวข้อง มีมติเป็นเอกฉันท์ในการร่วมกันผลักดันให้มีการสถาปนาวันมวยไทยขึ้น โดยได้พิจารณาจากข้อเสนอต่าง ๆ อย่างรอบคอบ ซึ่งในที่สุดได้เห็นชอบให้วันขึ้นเสวยราชสมบัติของสมเด็จพระสรรเพชญ์ที่ 8 (สมเด็จพระเจ้าเสือ) คือ วันที่ 6 กุมภาพันธ์ เป็นวันมวยไทย (วันเสด็จขึ้นเสวยราชสมบัติตรงกับวันที่ 6 กุมภาพันธ์ พ.ศ. 2245) เนื่องจากมีหลักฐานทางประวัติศาสตร์ปรากฏชัดเจน

สมเด็จพระสรรเพชญ์ที่ 8 เป็นพระมหากษัตริย์ที่ทรงพระปรีชาสามารถด้านมวยไทยเป็นที่ประจักษ์  คือ

1. สมเด็จพระสรรเพชญ์ที่ 8 เป็นพระมหากษัตริย์เพียงพระองค์เดียวที่เสด็จออกไปชกมวยกับสามัญชน

2. สมเด็จพระสรรเพชญ์ที่ 8 เป็นพระมหากษัตริย์ที่ทรงมีความสามารถเกี่ยวกับมวยไทยมาก ทรงคิดท่าแม่ไม้ ไม้กลมวยไทยขึ้นมาเป็นแบบฉบับเฉพาะพระองค์ เรียกว่า “มวยไทยตำรับพระเจ้าเสือ” และได้รับการถ่ายทอดเป็นตำรามวยไทยให้แก่คนรุ่นหลังจนถึงทุกวันนี้

3. สมเด็จพระสรรเพชญ์ที่ 8 เป็นพระมหากษัตริย์ที่ใช้ศิลปะมวยไทยในการปกป้องราชอาณาจักรให้รอดพ้นจากการเป็นเมืองขึ้นของชาวต่างชาติ

ในการนี้ คณะรัฐมนตรีได้มีมติเห็นชอบเมื่อวันที่ 3 พฤษภาคม 2554 กำหนดให้วันที่ 6 กุมภาพันธ์ ของทุกปี เป็น “วันมวยไทย”

## การเฉลิมฉลอง

## อ้างอิง

## ดูเพิ่ม
* มวยไทย

มวยไทย
หมวดหมู่:วันสำคัญในเดือนกุมภาพันธ์
หมวดหมู่:มวยไทย
หมวดหมู่:สมเด็จพระเจ้าสุริเยนทราธิบดี
Beryl

**Beryl** เป็นโปรแกรมจัดการหน้าต่าง (window manager) แบบ composite ของระบบ X Window System โดยแยกตัวมาจากโครงการ Compiz ปัจจุบันกำลังอยู่ในการรวมตัวกลับไปยัง Compiz โดยใช้ชื่อโครงการว่า Compiz Fusion

Beryl เป็นที่รู้จักเนื่องจากความสามารถในการใช้งานลูกเล่น 3 มิติผ่านทางปลั๊กอินต่างๆ

## ประวัติ

Beryl เริ่มจากเป็นสายการพัฒนาหนึ่งของโปรแกรมจัดการหน้าต่าง Compiz ซึ่งนำทีมการพัฒนาโดยแฮกเกอร์ที่ใช้ชื่อว่า Quinnstorm แต่เนื่องจากความแตกต่างกับสายพัฒนาหลักที่นำโดย David Reveman ของบริษัทโนเวลล์ ทาง Quinnstorm จึงแยกตัวออกมาเป็นโครงการใหม่ชื่อ Beryl ในวันที่ 19 กันยายน ค.ศ. 2006 ปัจจุบันรุ่นล่าสุดคือ 0.2.0

## ความแตกต่างกับ Compiz

* เปลี่ยนชื่อโปรแกรมตกแต่งขอบหน้าต่าง (window decorator) จาก cgwd มาเป็น emerald
* หันมาเก็บค่าของโปรแกรมลงไฟล์ข้อความธรรมดา แทนที่จะใช้ gconf เพื่อลดการผูกพันกับ GNOME
* มีปลั๊กอินเสริมความสามารถจำนวนมาก

## โปรแกรมตกแต่งขอบหน้าต่าง
Beryl ต่างจากโปรแกรมจัดการหน้าต่างในสมัยก่อน โดยแยกส่วนของขอบหน้าต่างออกมาเป็นโปรแกรมใหม่เรียกว่า window decorator ปัจจุบัน Beryl มีโปรแกรมตกแต่งขอบหน้าต่าง 3 ตัว
* **Emerald** เป็นโปรแกรมหลัก พัฒนาต่อมาจาก cgwd ซึ่งแยกตัวมาจาก *gtk-window-decorator* ของ Compiz มีระบบธีมของตัวเอง
* **Heliodor** อีกโปรแกรมที่แยกตัวมาจาก *gtk-window-decorator* สนับสนุนธีมของ metacity
* **Aquamarine** สนับสนุนธีมของ KWin

## ดูเพิ่ม
* Compiz
* XGL
* AIGLX

## อ้างอิง

## แหล่งข้อมูลอื่น
* โครงการ Beryl 

หมวดหมู่:ซอฟต์แวร์เสรี
หมวดหมู่:โปรแกรมจัดการหน้าต่าง
ต่อมหมวกไต

thumb|ต่อมหมวกไต อยู่ด้านบนของไตทั้งสองข้าง

**ต่อมหมวกไต** () เป็นต่อมไร้ท่อ (endocrine gland) ผลิตฮอร์โมนสำคัญๆหลายชนิด เช่น อะดรีนาลิน จะอยู่เหนือไตทั้ง2ข้าง  มีหน้าที่ควบคุมการไหลเวียนของโลหิตและการหดตัวของเลือด 
ต่อมหมวกไตแบ่งได้เป็นสองส่วนคือ 
* ต่อมหมวกไตส่วนนอก (Adrenal cortex) สร้างฮอร์โมนกลุ่มสเตอรอยด์ได้แก่ 
** กลูโคคอร์ติคอยด์ (glucocorticoid) เพิ่มระดับน้ำตาลในเลือด ควบคุมเมแทบอลิซึมของน้ำตาล ไขมัน ต่อต้านการอักเสบ
** อัลโดสเตอโรน (aldosterone) เพิ่มการดูดกลับของเกลือในไต
** เทสโทสเตอโรน เพิ่มลักษณะของร่างกายที่เป็นเพศชายและการเติบโต
* ต่อมหมวกไตส่วนใน (Adrenal medulla) สร้างฮอร์โมนอีพิเนฟฟริน (Epinephrine) และนอร์อีพิเนฟฟริน (norepinephrine) ซึ่งเป็นฮอร์โมนที่เป็นอนุพันธ์ของกรดอะมิโน มีหน้าที่เพิ่มระดับน้ำตาลและกรดไขมันในเลือด เพิ่มอัตราเมแทบอลิซึม เพิ่มการเต้นของหัวใจ เพิ่มการบีบตัวของเส้นเลือด

หมวดหมู่:ต่อม
หมวดหมู่:ระบบต่อมไร้ท่อ
อารยธรรม

[thumb|right|250px|[เมือง เป็นสิ่งที่แสดงถึงอารยธรรมมนุษย์]]

**อารยธรรม** () โดยทั่วไปอาจหมายถึงความเจริญทางวัฒนธรรม แต่สำหรับทางด้านประวัติศาสตร์ อารยธรรมอาจหมายถึงการศึกษาความซับซ้อนของระบบสังคม เพื่อให้เห็นถึงความสัมพันธ์ขององค์ประกอบต่าง ๆ ในระบบสังคมนั้น ๆ โดยมุ่งเน้นให้เห็นถึงเหตุปัจจัยการเกิดและการล่มสลายของอารยธรรมนั้น รวมถึงอิทธิพลของอารยธรรมนั้นต่ออารยธรรมอื่น ๆ

## องค์ประกอบของอารยธรรมมนุษย์
องค์ประกอบของอารยธรรมมนุษย์นั้น ก็คือวัฒนธรรม อันเป็นสิ่งที่มนุษย์สร้างขึ้น วัฒนธรรมที่เรามักจะศึกษาความสัมพันธ์กันในการศึกษาอารยธรรมได้แก่

* **[[สังคม]]** หมายถึง ลักษณะการอยู่ร่วมกัน เช่น การแบ่งหน้าที่ การทำงาน การแบ่งชนชั้น การรวมกลุ่ม ความขัดแย้ง เป็นต้น หรือยกตัวอย่างสถานการณ์ เช่น ความสามารถในด้านเกษตรกรรม ความสามารถในการจัดสรรแรงงาน  การจัดการระบบเมือง จึงกล่าวอีกนัยหนึ่งได้ว่า อารยธรรมอาจใช้รวมความถึงการประสบความสำเร็จของมนุษย์และการขยายถิ่นฐาน
* **[[เศรษฐกิจ]]** หมายถึง ลักษณะการแลกเปลี่ยนหรือการจัดสรรทรัพยากร เช่น การสร้างกิจกรรมการผลิต การจำหน่าย หรือการบริโภค การกำหนดระบบเงินตรา เป็นต้น
* **[[ศิลปะ]]** หมายถึง วัตถุวัฒนธรรมที่แสดงออกให้เห็นถึงสถานภาพของสังคมมนุษย์นั้น ๆ ซึ่งเป็นเอกลักษณ์และหลักฐานที่ดีในการศึกษาอารยธรรมในสังคมมนุษย์นั้น เช่น จิตรกรรม วรรณกรรม ประติมากรรม เป็นต้น 
* **[[การเมือง]][[การปกครอง]]** หมายถึง การจัดระเบียบสังคมหรือการจัดการอำนาจอธิปไตย เช่น การออกกฎหมาย การรักษาอำนาจการเมือง การรวมกลุ่ม การทำสงคราม เป็นต้น
* **[[ความรู้|ปัญญาความคิด]]** หมายถึง ลักษณะการทำความเข้าใจกับสิ่งต่าง ๆ เช่น การสร้างระบบความรู้ การสร้างความเชื่อ วิทยาศาสตร์และความรู้พื้นฐานของเทคโนโลยี การสร้างทฤษฎีต่าง ๆ เป็นต้น

## ดูเพิ่ม
* อารยธรรมเมโสโปเตเมีย
* อารยธรรมลุ่มแม่น้ำสินธุ
* อารยธรรมลุ่มแม่น้ำฮวงโฮ
* อารยธรรมลุ่มแม่น้ำไนล์
* อารยธรรมกรีก
* อารยธรรมจีน

หมวดหมู่:วิวัฒนาการทางสังคมวัฒนธรรม
หมวดหมู่:สังคม
หมวดหมู่:วัฒนธรรม

หมวดหมู่:ประวัติศาสตร์ทางวัฒนธรรม
มนุษยนิยม

**มนุษยนิยม** () หมายถึงประเภทกว้าง ๆ ของปรัชญาเชิงจริยศาสตร์ ที่ยืนยันถึงความสง่างามและคุณค่าของมนุษย์ทุกคน โดยอาศัยหลักความสามารถของบุคคลนั้นในการบ่งชี้ได้ด้วยตนเองว่าสิ่งใดถูกสิ่งใดผิด โดยได้การยอมรับโดยมนุษย์ทั่วไปที่มีคุณภาพ โดยเฉพาะคุณภาพเชิงตรรกยะหรือเชิงเหตุผล มนุษยนิยมเป็นองค์ประกอบเฉพาะหลาย ๆ ตัวของระบบปรัชญาและได้รับการผนวกไว้ในหลายสำนักคิดทางศาสนา 

มนุษยนิยมวางเงื่อนไขไว้ให้มีการค้นหาความจริงและศีลธรรมในวิธีการที่มนุษย์จะนำมาใช้สนองความต้องการของมนุษย์ด้วยกัน เมื่อมองไปที่ *ความสามารถในการกำหนดและตัดสินได้ด้วยตนเอง* มนุษยนิยมจะไม่รับการชั่งใจและตัดสินใจโดยสิ่งที่อยู่เหนือความเข้าใจ เช่นการตัดสินใจที่ขึ้นอยู่กับ "ความเชื่อที่ปราศจากเหตุผล" สิ่งเหนือธรรมชาติ หรือด้วยคำทำนายที่อ้างไว้ในคัมภีร์ใด ๆ มนุษยนิยมสนับสนุนจริยธรรมสากล (universal morality) ที่อยู่บนพื้นฐานของมนุษย์ทั่วไปที่มีความเป็นอยู่ธรรมดา ซึ่งแสดงให้เห็นได้ว่า การแก้ปัญหาในสังคมมนุษย์และปัญหาทางวัฒนธรรมของมนุษย์จะใช้แนวทางเฉพาะกลุ่มชนแคบ ๆ กลุ่มใดกลุ่มหนึ่งไม่ได้

### มนุษยนิยมในการศึกษา
มนุษยนิยมในเชิงของการศึกษาเริ่มมีบทบาทสำคัญในระบบโรงเรียนมาตั้งแต่สมัยคริสต์ศตวรรษที่ 17 ซึ่งกำหนดไว้ว่าการศึกษาที่จะพัฒนาปัญญาของมนุษย์ได้คือการศึกษาที่ "ทำมนุษย์ให้เป็นมนุษย์ได้มากที่สุด" พื้นฐานทางปฏิบัติที่ไปได้ดีที่สุดคือ *จิตวิทยาสมรรถพล* (faculty pchychology) หรือความเชื่อในพุทธิปัญญาที่เด่นชัด เช่นในเชิงวิเคราะห์ คณิตศาสตร์และภาษาศาสตร์ ฯลฯ เชื่อกันว่าการเสริมสร้างความเข้มแข็งแก่ *จิตวิทยา สมรรถพล*สามารถทำให้สมรรถพลอื่น ๆ ได้รับประโยชน์เช่นกัน (การถ่ายทอดการฝึกฝน) ผู้มีบทบาทสำคัญในการศึกษามนุษยนิยมเมื่อปลายคริสต์ศตวรรษที่ 19 dette her er noe tull *ดับบลิว ที่ แฮริส* เจ้าของ "หน้าต่างทั้งห้าแห่งจิตวิญญาณ" (คณิตศาสตร์ ภูมิศาสตร์ ประวัติศาสตร์ ไวยากรณ์ และวรรณคดี/[ศิลปะ) ซึ่งเชื่อว่ามีความเหมาะสมที่สุดใน "การพัฒนาสมรรถพล" การศึกษาด้านมนุษยนิยมเชื่อว่า "การศึกษาที่ดีที่สุดสำหรับเด็ก ๆ" คือ "การศึกษาที่ดีที่สุดสำหรับเด็กทุกคน" ถึงแม้ว่ามนุษยนิยมในการศึกษาจะถูกหักล้างโดยนวัตกรรมใหม่ ๆ ที่เกิดขึ้นในตอนต้นของคริสต์ศตวรรษที่ 18 แต่ก็ยังมีคงยืนยงอยู่ได้ต่อไปในโรงเรียนประจำของชนชั้นสูงหลายแห่ง และก็ยังคงมีอยู่ในวิชาต่าง ๆ หลายวิชาในโรงเรียนมัธยมโดยเฉพาะในวิชาวรรณคดี 

== ดูเพิ่ม ==
* [ยุคเรอเนสซองซ์
* มนุษยนิยมสมัยเรอเนสซองซ์

หมวดหมู่:ขบวนการทางปรัชญา
หมวดหมู่:จิตรกรรม
หมวดหมู่:ประติมากรรม

หมวดหมู่:ปรัชญาศิลปะ
วิกตอร์ วาซาเรอลี

thumb|right|250px|ผลงานของวิกตอร์ วาซาเรอลี
thumb|Victor Vasarely
**วิกตอร์ วาซาเรอลี** หรือ **วิกโตร์ วอซอแรลี** (ฝรั่งเศส, ; 9 เมษายน พ.ศ. 2449 ที่เปช - 15 มีนาคม พ.ศ. 2540 ที่ปารีส) เป็นชาวฝรั่งเศสเกิดที่ฮังการี เป็นจิตรกรที่ได้รับการยกย่องให้เป็นบิดาแห่งศิลปะลวงตา (op art) ทำงานเป็นศิลปินกราฟิกในยุค พ.ศ. 2473 เขาผู้ได้รับการยกย่องให้เป็น “บิดาแห่งศิลปะลวงตา” (Op Art)

ในช่วงทศวรรษ 1930 เขาทำงานเป็นนักออกแบบกราฟิกและเริ่มทดลองการใช้ **รูปทรงเรขาคณิต เส้น และสี** เพื่อสร้างภาพลวงตาทางสายตา หลังจากย้ายไปฝรั่งเศส เขาได้พัฒนาผลงานที่โดดเด่นในแนว Op Art โดยใช้การจัดวางลวดลายซ้ำ ๆ การไล่เฉดสี และการบิดเบือนของเส้นตาราง เพื่อสร้างความรู้สึกถึงการเคลื่อนไหวหรือการสั่นไหวแม้จะอยู่บนพื้นผิวสองมิติ

ผลงานที่มีชื่อเสียง เช่น **Zebra (1937)** ซึ่งมักถูกยกให้เป็นหนึ่งในจุดเริ่มต้นของ Op Art, ซีรีส์ **Vega** ที่เล่นกับการบิดโค้งของเส้นกริดให้ดูเหมือนพื้นผิวป่องนูน หรือยุบเว้า, และผลงาน **Gestalt** ซึ่งแสดงการจัดวางรูปทรงให้เกิดความเคลื่อนไหวเชิงสายตา

นอกจากจิตรกรรม วาซาเรลียังได้สร้าง **ประติมากรรมและงานติดตั้งสาธารณะ** (Public Art) เช่น “Vasarely Tower” และงานประติมากรรมเชิงเรขาคณิตที่ติดตั้งในหลายเมืองของฝรั่งเศสและยุโรป โดยทั้งหมดสะท้อนแนวคิดของเขาที่ว่า *ศิลปะควรเป็นสิ่งที่เข้าถึงได้สำหรับทุกคน ไม่ใช่เพียงชนชั้นสูง*

วาซาเรลีจึงไม่เพียงเป็นศิลปินที่สร้างผลงานล้ำสมัย แต่ยังเป็นผู้ปูทางให้ศิลปะสมัยใหม่พัฒนาไปในทิศทางที่ผสมผสาน **วิทยาศาสตร์ คณิตศาสตร์ และความรู้ด้านการมองเห็น** เข้ากับความงามเชิงศิลป์
หมวดหมู่:จิตรกรชาวฝรั่งเศส
หมวดหมู่:บุคคลที่เกิดในปี พ.ศ. 2449
หมวดหมู่:บุคคลที่เสียชีวิตในปี พ.ศ. 2540
หมวดหมู่:ชาวฝรั่งเศสเชื้อสายฮังการี
หมวดหมู่:บุคคลจากเปช
มาซามิ คูรูมาดะ

**มาซามิ คูรูมาดะ** () เกิด 6 ธันวาคม พ.ศ. 2496 เป็นนักเขียนการ์ตูนชาวญี่ปุ่น เป็นที่รู้จักในฐานะผู้แต่งเรื่อง เซนต์เซย์ย่า จบการศึกษาทางด้านวิศวกรรมศาสตร์

## ผลงาน
* เซนต์เซย์ย่า
* Akaneiro no kaze 
* Aoi no tori Shinwa
* บีทเอกซ์
* Evil Crusher Mashitsu
* ภูตลมโคจิโร่
* Otoko zaka 
* Otokoraku
* Raimei no ZAJI 
* นักชกจ้าวสังเวียน
* นักชกจ้าวสังเวียนภาค 2
* Shin Samurai Showdown
* ไซเลนท์ไนท์ โช
* Sukeban Arashi

## แหล่งข้อมูลอื่น
* เว็บไซต์อย่างเป็นทางการ 
* 
* 

หมวดหมู่:เซนต์เซย์ย่า
หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:บุคคลจากโตเกียว
หม่อมเจ้าธำรงสิริ ศรีธวัช

มหาอำมาตย์โท **หม่อมเจ้าธำรงสิริ ศรีธวัช** (28 พฤษภาคม พ.ศ. 2421 – 26 มีนาคม พ.ศ. 2477) เป็นพระโอรสของ พระเจ้าบรมวงศ์เธอ กรมขุนศิริธัชสังกาศ กับ หม่อมอุ่ม ประสูติ ณ วันที่ 28 พฤษภาคม พ.ศ. 2421 ทรงเข้าพิธีเกศากันต์ ณ วันที่ 30 มีนาคม พ.ศ. 2431 

หม่อมเจ้าธำรงสิริ ศรีธวัช ข้าหลวงเทศาภิบาลมณฑลร้อยเอ็ดองค์แรก เป็นข้าหลวงเทศาภิบาลสำเร็จราชการมณฑลปราจิณบุรีและมณฑลจันทบุรี ทรงดำรงตำแหน่งราชองครักษ์เวร และองคมนตรีในพระบาทสมเด็จพระมงกุฎเกล้าเจ้าอยู่หัว รัชกาลที่ 6 องคมนตรีในพระบาทสมเด็จพระปกเกล้าเจ้าอยู่หัว รัชกาลที่ 7 ถึงชีพิตักษัย ณ วันที่ 26 มีนาคม พ.ศ. 2476 (นับแบบปัจจุบัน พ.ศ. 2477) สิริพระชันษา 56 ปี

## รับราชการ
* – นายอำเภอเสนาใหญ่
* 23 มกราคม 2447 – ปลัดเมืองปราจิณบุรี
* 3 พฤษภาคม 2448 – รักษาราชการแทนผู้ว่าราชการเมืองปราจิณบุรี
* 8 กันยายน 2451 – ผู้ว่าราชการเมืองชลบุรี
* 15 พฤษภาคม 2455 – ข้าหลวงเทศาภิบาลสำเร็จราชการมณฑลร้อยเอ็ด
* 11 มิถุนายน 2455 – กราบถวายบังคมลาไปรับตำแหน่ง
* 19 มกราคม 2457 – สมุหเทศาภิบาลมณฑลจันทบุรี
* 17 กันยายน 2458 – สมุหเทศาภิบาลมณฑลปราจิณบุรี
* 9 ธันวาคม 2458 – ราชองครักษ์เวรเสือป่า

## พระยศ
### พระยศเสือป่า
* 28 กันยายน 2454 – นายหมู่ตรี
* 3 เมษายน 2455 – นายหมู่โท
* 24 พฤศจิกายน 2456 – นายหมู่ใหญ่
* 16 เมษายน 2458 – นายกองตรี
* 6 มกราคม 2459 – นายกองโท
* 30 ธันวาคม 2461 – นายกองเอก
* 27 กุมภาพันธ์ พ.ศ. 2466 – นายกองใหญ่

## โอรส - ธิดา
หม่อมเอื้อน ศรีธวัช ณ อยุธยา (สกุลเดิม : บุนนาค) ธิดาพระยาทรงสุรเดช
* หม่อมราชวงศ์ธชานุชาติ ศรีธวัช
* หม่อมราชวงศ์หญิงอ่องศรี ศรีธวัช (ลดาวัลย์)
*หม่อมราชวงศ์หญิงทรงศิริ ศรีธวัช
* หม่อมราชวงศ์หญิงอิลา ศรีธวัช (พิบูลนครินทร์)

หม่อมสาย ศรีธวัช ณ อยุธยา (สกุลเดิม : สิงหสุวิช)
* หม่อมราชวงศ์ธวัลธวัช ศรีธวัช (ถึงแก่กรรมเมื่ออายุ 9 ปี)
*หม่อมราชวงศ์สุทธสิริ ศรีธวัช (ถึงแก่กรรมเมื่ออายุ 23 ปี)
*นาวาเอก นายแพทย์ หม่อมราชวงศ์ไกรธวัช ศรีธวัช ร.น. ตจ.
* หม่อมราชวงศ์หญิงอวยศรี ศรีธวัช
*หม่อมราชวงศ์สุทธิธวัช ศรีธวัช (ถึงแก่กรรมเมื่ออายุ 3 เดือน)
* หม่อมราชวงศ์สุรธวัช ศรีธวัช
* หม่อมราชวงศ์ชยธวัช ศรีธวัช
* หม่อมราชวงศ์ทวีธวัช ศรีธวัช
* หม่อมราชวงศ์หญิงสุขศรี ศรีธวัช (ศาลิคุปต์)

## เครื่องราชอิสริยาภรณ์
 ได้รับพระราชทานเครื่องราชอิสริยาภรณ์เหรียญและเข็มต่าง ๆ ดังนี้

* พ.ศ. 2452 – เข็มพระชนมายุสมมงคล ชั้นที่ 3 (เงิน)
* พ.ศ. 2457 – เข็มข้าหลวงเดิม
*

## พงศาวลี




## อ้างอิง

หมวดหมู่:หม่อมเจ้า
หมวดหมู่:ราชสกุลศรีธวัช
หมวดหมู่:ข้าราชการพลเรือนชาวไทย
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ว.ป.ร.3
หมวดหมู่:สมาชิกกองเสือป่า
หมวดหมู่:องคมนตรีในรัชกาลที่ 6
หมวดหมู่:องคมนตรีในรัชกาลที่ 7
หม่อมเจ้าธงไชยสิริพันธ์ ศรีธวัช

อำมาตย์โท **หม่อมเจ้าธงไชยสิริพันธ์ ศรีธวัช** (10 ธันวาคม พ.ศ. 2433 - 10 พฤศจิกายน พ.ศ. 2515)  เป็นพระโอรสลำดับที่ 7 ในพระเจ้าบรมวงศ์เธอ กรมขุนศิริธัชสังกาศ ประสูติแต่หม่อมเผื่อน ศรีธวัช ณ อยุธยา

หม่อมเจ้าธงไชยสิริพันธ์ ศรีธวัช ทรงจบการศึกษาที่โรงเรียนข้าราชการพลเรือน ของพระบาทสมเด็จพระจุลจอมเกล้าเจ้าอยู่หัว ทรงเริ่มต้นรับราชการเป็น มหาดเล็กรายงานมณฑลปราจีณ กระทรวงมหาดไทย เมื่อวันที่ 14 พฤษภาคม พ.ศ. 2451

## ครอบครัว
หม่อมเจ้าธงไชยสิริพันธ์ ศรีธวัช เสกสมรสกับ หม่อมชื้น ศรีธวัช ณ อยุธยา (สกุลเดิม ประพันธเสน ธิดาของผูกและจวง ประพันธเสน แพทย์แผนโบราณ คหบดีตำบลบางยี่ขัน) มีโอรส-ธิดารวม 8 คน ดังนี้
# หม่อมราชวงศ์หญิงศรีสุดา ศรีธวัช (ถึงแก่กรรม)
# หม่อมราชวงศ์ธชานันท์ ศรีธวัช (ถึงแก่กรรม)
# หม่อมราชวงศ์พันธุธัช ศรีธวัช (ถึงแก่กรรม)
# หม่อมราชวงศ์หญิงเจริญศรี กาญจนบุตร (ถึงแก่กรรม)
# หม่อมราชวงศ์หญิงศรีประภาศ วัชรางกูร(ถึงแก่กรรม)
# หม่อมราชวงศ์สุรธัช ศรีธวัช (ถึงแก่กรรม)
# หม่อมราชวงศ์สิริชัย ศรีธวัช (ถึงแก่กรรม)
# หม่อมราชวงศ์เทิดไชย ศรีธวัช (ถึงแก่กรรม)

หม่อมเจ้าธงไชยสิริพันธ์ ศรีธวัช ทรงรับราชการทั้งหมดเป็นเวลา 25 ปี หลังจากออกจากราชการเนื่องจากการปฏิวัติสยาม พ.ศ. 2475 ก็ได้กลับมาอยู่ที่ตำหนักริมแม่น้ำเจ้าพระยา ที่ตำบลบางยี่ขัน สิ้นชีพิตักษัย เมื่อวันที่ 10 พฤศจิกายน พ.ศ. 2515 ด้วยโรคชรา สิริชันษา 82 ปี มีพิธีพระราชทานเพลิงศพเมื่อวันที่ 1 มีนาคม พ.ศ. 2516 ณ วัดมกุฏกษัตริยารามราชวรวิหาร

## ประวัติรับราชการ
* มหาดเล็กรายงานมณฑลปราจีณ
* นายอำเภอประจันตคาม เมืองปราจีณบุรี
* ปลัดจังหวัดชุมพร
* ปลัดจังหวัดสุราษฎรธานี
* ปลัดจังหวัดนครศรีธรรมราช
* ผู้รั้งผู้ว่าราชการจังหวัดอ่างทอง
* ผู้ว่าราชการจังหวัดอ่างทอง (พ.ศ. 2465 - พ.ศ. 2470)
* ผู้ว่าราชการจังหวัดนครนายก

## ลำดับพระยศ
* รองอำมาตย์ตรี เมื่อวันที่ 20 สิงหาคม พ.ศ. 2454
* รองอำมาตย์โท เมื่อวันที่ 20 ธันวาคม พ.ศ. 2461
* รองอำมาตย์เอก เมื่อวันที่ 20 สิงหาคม พ.ศ. 2462
* อำมาตย์ตรี เมื่อวันที่ 23 พฤศจิกายน พ.ศ. 2467
* อำมาตย์โท เมื่อวันที่ 1 พฤษภาคม พ.ศ. 2471

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้า
หมวดหมู่:ราชสกุลศรีธวัช
หมวดหมู่:ผู้ว่าราชการจังหวัดนครนายก
หมวดหมู่:ผู้ว่าราชการจังหวัดอ่างทอง
หมวดหมู่:ผู้ได้รับเครื่องราชอิสริยาภรณ์ จ.ม.
หมวดหมู่:ผู้ได้รับเครื่องราชอิสริยาภรณ์ บ.ช.
หม่อมเจ้านิสากร ศรีธวัช

อำมาตย์เอก **หม่อมเจ้านิสากร ศรีธวัช** (1 พฤศจิกายน พ.ศ. 2422 - 3 มีนาคม พ.ศ. 2472) เป็นพระโอรสในพระเจ้าบรมวงศ์เธอ กรมขุนศิริธัชสังกาศ กับหม่อมอุ่ม ทรงเข้าพิธีเกศากันต์ ณ วันที่ 19 มีนาคม พ.ศ. 2432 

หม่อมเจ้านิสากร ศรีธวัช ทรงเข้ารับราชการเป็น

* พ.ศ. 2443 - เลขานุการมณฑลอิสาณ 
* พ.ศ. 2452 - ปลัดจังหวัดสุรินทร์ 
* พ.ศ. 2454 - รับพระราชทานยศเป็นรองอำมาตย์โท 
* 2 มิถุนายน พ.ศ. 2456 - ผู้รั้งผู้ว่าราชการจังหวัดบุรีรัมย์
* 2 สิงหาคม พ.ศ. 2456 - ผู้ว่าราชการจังหวัดบุรีรัมย์ 
* 22 มีนาคม พ.ศ. 2456 - เลื่อนยศเป็นอำมาตย์โท 
* 5 ธันวาคม 2458 – นายหมู่ใหญ่
* 7 ตุลาคม 2459 – นายหมวดตรี
* 25 ธันวาคม พ.ศ. 2460 - นายหมวดโท
* 21 มิถุนายน 2462 – ผู้ว่าราชการจังหวัดระยอง 
* 23 พฤศจิกายน พ.ศ. 2465 - นายเรือเอก ราชนาวีเสือป่า
* 26 พฤศจิกายน 2467 – นายนาวาตรี ราชนาวีเสือป่า
* 4 กุมภาพันธ์ พ.ศ. 2467 - ผู้ว่าราชการ จังหวัดสวรรคโลก
* 18 พฤศจิกายน 2468 – นายกองตรี
* พ.ศ. 2470 - ผู้ว่าราชการจังหวัดพิจิตร 
* พ.ศ. 2471 - อำมาตย์เอก

หม่อมเจ้านิสากร ศรีธวัช ประชวรโรคเส้นโลหิตในสมองแตก ถึงชีพิตักษัยเมื่อวันที่ 3 มีนาคม พ.ศ. 2472 สิริชันษาได้ 51 ปี ได้รับพระราชทานเพลิงศพ ณ วัดมกุฏกษัตริยารามราชวรวิหาร เมื่อวันที่ 10 พฤษภาคม พ.ศ. 2474

## โอรส - ธิดา
หม่อมเจ้านิสากร ศรีธวัช สมรสกับหม่อมทรัพย์ ศรีธวัช ณ อยุธยา มี บุตร - ธิดา ดังนี้

* หม่อมราชวงศ์ชัยธวัช ศรีธวัช สมรสกับนางประจวบ ศรีธวัช ณ อยุธยา มี บุตร - ธิดา ดังนี้
** หม่อมหลวงพรทิพย์ ศรีธวัช (บุญวิริยะ)
** หม่อมหลวงทิพาพร ศรีธวัช (พร้อมพิณ)
** หม่อมหลวงจิราพร ศรีธวัช (เลขาขำ)
** หม่อมหลวงสิทธิพร ศรีธวัช (ถึงแก่กรรม)
** หม่อมหลวงจิตประไพ ศรีธวัช (คำคม)
** หม่อมหลวงจิตรา ศรีธวัช
* หม่อมราชวงศ์หญิงทรงศรี ศรีธวัช (สนิทวงศ์) สมรสกับหม่อมหลวงประพันธ์ สนิทวงศ์ มี บุตร - ธิดา ดังนี้
** พลอากาศเอก อนุพันธ์ สนิทวงศ์ ณ อยุธยา
** พลตำรวจเอก อิสระพันธ์ สนิทวงศ์ ณ อยุธยา

หม่อมเจ้านิสากร ศรีธวัช สมรสกับหม่อมสาย ศรีธวัช ณ อยุธยา มี บุตร - ธิดา ดังนี้

*หม่อมราชวงศ์สันธัช ศรีธวัช
*หม่อมราชวงศ์ธวัชภาคย์ ศรีธวัช
*พันตำรวจเอก หม่อมราชวงศ์เครือธง ศรีธวัช
*หม่อมราชวงศ์หญิงเครือศิริ ศรีธวัช (พิมลบรรยงค์) สมรสกับนายบำรุง พิมลบรรยงค์
*หม่อมราชวงศ์หญิงเครือศรี ศรีธวัช
*หม่อมราชวงศ์หญิงพันธุ์ศรี ศรีธวัช
*หม่อมราชวงศ์หญิงเพ็ญศรี ศรีธวัช
*หม่อมราชวงศ์ฐิตะโยบล ศรีธวัช

## เครื่องราชอิสริยาภรณ์

### เหรียญบำเหน็จในราชการ

## พงศาวลี




## อ้างอิง

หมวดหมู่:ผู้ว่าราชการจังหวัดบุรีรัมย์
หมวดหมู่:หม่อมเจ้า
หมวดหมู่:ราชสกุลศรีธวัช
หมวดหมู่:ผู้ได้รับเครื่องราชอิสริยาภรณ์ จ.ช.
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ว่าราชการจังหวัดระยอง
หมวดหมู่:ผู้ว่าราชการจังหวัดพิจิตร
หมวดหมู่:จังหวัดสวรรคโลก
หม่อมเจ้าอุปพัทธพงศ์ ศรีธวัช

นายพลเรือโท มหาอำมาตย์โท **หม่อมเจ้าอุปพัทธพงศ์ ศรีธวัช** (25 มีนาคม พ.ศ. 2419 – 5 พฤษภาคม พ.ศ. 2475) เป็นพระโอรสในพระเจ้าบรมวงศ์เธอ กรมขุนศิริธัชสังกาศ ประสูติแต่หม่อมเสงี่ยม (บุตรีพระยาเสนานุชิต (นุช ณ นคร))

หม่อมเจ้าอุปพัทธพงศ์ทรงสำเร็จการศึกษาจากโรงเรียนสวนกุหลาบวิทยาลัย และได้รับพระราชทานทุนเล่าเรียนหลวงศึกษาต่อยังประเทศฝรั่งเศส หลังจากสำเร็จการศึกษาแล้วได้เข้ารับราชการทหารเรือ  

ได้รับพระราชทานยศนายเรือโท เมื่อวันที่ 20 พฤศจิกายน พ.ศ. 2449 โดยพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินยังโรงเรียนนายเรือ ในการทรงเปิดโรงเรียนนายเรือ และทรงพระกรุณาโปรดเกล้าฯ พระราชทานสัญญาบัตรทหารเรือแก่นายเรือโท ผู้ช่วย หม่อมเจ้าอุปพัทธพงศ์ เป็น นายเรือโท สังกัดยกกระบัตรกรมทหารเรือฝ่ายบก 

หม่อมเจ้าอุปพัทธพงศ์เสกสมรสกับหม่อมเจ้าอาทรถนอม ศรีธวัช (ขนิษฐาต่างพระมารดา) มีหม่อมอีกสองคน คือ หม่อมชื่นและหม่อมประทีป มีโอรสและธิดา ดังนี้

# หม่อมราชวงศ์สิริโสภา เสกสมรสกับหม่อมเจ้าทองบรรณาการ ทองแถม
# หม่อมราชวงศ์ศรีถนอม เสกสมรสกับหม่อมเจ้าทองบรรณาการ ทองแถม
# หม่อมราชวงศ์ศรีสมบูรณ์ ศรีธวัช
# หม่อมราชวงศ์ถนอมวงศ์ ศรีธวัช
# หม่อมราชวงศ์พงศ์สิริ ศรีธวัช
# นาวาโท หม่อมราชวงศ์ธัชพงศ์ ศรีธวัช

หม่อมเจ้าอุปพัทธพงศ์ ศรีธวัช ประชวรพระโรควักกะพิการ ถึงชีพิตักษัยเมื่อวันที่ 5 พฤษภาคม พ.ศ. 2475 สิริชันษา 56 ปี โปรดเกล้าฯ พระราชทานโกศราชวงศ์ ชั้นรอง 2 ชั้น เครื่องสูง 4 องค์ กับพระราชทานผ้าไตร 10 ไตร สดับปกรณ์ เป็นพระเกียรติยศ

## การทรงงาน
พลเรือโท มหาอำมาตย์โท หม่อมเจ้าอุปพัทธพงศ์ ศรีธวัช ทรงรับราชการเป็นทหารเรือ และดำรงตำแหน่งต่างๆ ดังต่อไปนี้
* พ.ศ. 2448 - นายนาวาตรี
* พ.ศ. 2452 - นายนาวาโท ประจำประจำกองตรวจการกรมยกกระบัตรกองทัพเรือ 
* พ.ศ. 2454 - นายนาวาเอก ตำแหน่งยกกระบัตรกองทัพเรือ 
* พ.ศ. 2456 - ปลัดบัญชีกองทัพเรือ 
* พ.ศ. 2460 - นายพลเรือตรี 
* พ.ศ. 2466 - นายพลเรือโท 
* พ.ศ. 2468 - ผู้รั้งตำแหน่งสมุหเทศาภิบาลสำเร็จราชการมณฑลปราจีนบุรี
* พ.ศ. 2469 - เป็นสมุหเทศาภิบาลสำเร็จราชการมณฑลปราจีนบุรี 
* พ.ศ. 2470 - องคมนตรี ตามพระราชบัญญัติองคมนตรี พุทธศักราช 2470
* พ.ศ. 2471 - มหาอำมาตย์โท สมุหเทศาภิบาลมณฑลอยุธยา
* พ.ศ. 2475 ออกจากราชการรับบำนาญ 

ในขณะมียศนาวาเอก ทรงดำรงตำแหน่งปลัดบาญชีกระทรวงทหารเรือ และต่อมาได้ดำรงตำหน่งเจ้ากรมอู่ทหารเรือ ในระหว่างวันที่ 6 กรกฎาคม - 2 พฤศจิกายน พ.ศ. 2466 ในขณะมีพระยศนายพลเรือโท พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้ดำรงตำแหน่งสมุหเทศาภิบาลมณฑลปราจีนบุรี และนายกกองอนุสภากาชาดมณฑลปราจีนบุรีในระหว่างปี พ.ศ. 2468 - พ.ศ. 2472 และทรงดำรงตำแหน่งกรรมการสภาองคมนตรี ตามพระราชบัญญัติองคมนตรี พุทธศักราช 2470

## เครื่องราชอิสริยาภรณ์

* พ.ศ. 2452 – เข็มพระชนมายุสมมงคล ชั้นที่ 3 (เงิน)

## พงศาวลี




หมวดหมู่:หม่อมเจ้าชาย
หมวดหมู่:ราชสกุลศรีธวัช
หมวดหมู่:ทหารเรือชาวไทย
Derivative

derivative หรือ derivatives อาจหมายถึง
* ตราสารอนุพันธ์ (financial derivative)
* อนุพันธ์ ทางคณิตศาสตร์
* สารอนุพันธ์ของสารเคมีต่าง ๆ เช่น ยา ตามระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System) (ดูตัวอย่างเพิ่มเติม ได้ที่ ATC รหัส P02)
* derivative ทางกฎหมาย เช่น derivative action (การฟ้องร้องโดยผู้ถือหุ้นข้างน้อย), derivative work คือ การดัดแปลงงานไปจากต้นแบบ (เกี่ยวข้องกับกฎหมายลิขสิทธิ์)

## ดูเพิ่ม
* อนุพันธ์ (แก้ความกำกวม)
สมชาย กรุสวนสมบัติ

**สมชาย กรุสวนสมบัติ** (เกิด 6 เมษายน พ.ศ. 2484 ที่อำเภอบรรพตพิสัย จังหวัดนครสวรรค์)  คอลัมนิสต์ชื่อดัง เจ้าของนามปากกา **“ซูม”** และ **“จ่าแฉ่ง”** ในหนังสือพิมพ์ไทยรัฐ นักจัดรายการวิทยุ สปอร์ต เรดิโอ อดีตประธานสภาการหนังสือพิมพ์แห่งชาติ สมัยที่ 2

## ประวัติ
### การศึกษา
จบชั้นประถมศึกษาจาก โรงเรียนบรรพตประชาสรรค์ จังหวัดนครสวรรค์ จบชั้นมัธยมศึกษาจาก โรงเรียนเตรียมอุดมศึกษา กรุงเทพมหานคร ได้รับปริญญา เศรษฐศาสตรบัณฑิต จาก มหาวิทยาลัยธรรมศาสตร์ (เข้าศึกษา ปีการศึกษา 2502) และปริญญา บริหารธุรกิจมหาบัณฑิต (เศรษฐศาสตร์) M.A. (econs) จาก มหาวิทยาลัยโคโลราโด สหรัฐอเมริกา

### การงาน
เริ่มงานหนังสือพิมพ์ที่ หนังสือพิมพ์พิมพ์ไทย จากนั้น ได้ย้ายมาปักหลักที่หนังสือพิมพ์ไทยรัฐ จนถึงปัจจุบัน เคยรับราชการที่สภาพัฒนาการเศรษฐกิจและสังคมแห่งชาติ ตั้งแต่เศรษฐกรตรี จนเป็นข้าราชการ ระดับ 10 จึงได้ลาออกจากราชการ

นอกจากนี้ ยังได้รับเชิญให้ดำรงตำแหน่ง อุปนายกสมาคมเศรษฐศาสตร์ธรรมศาสตร์ และ กรรมการมูลนิธิไทยรัฐ อีกด้วย

## ผลงาน
* คอลัมน์ “เหะหะพาที” (ทุกวันจันทร์-วันเสาร์) และ “ซูม ซอกแซก สุดสัปดาห์” (ทุกวันอาทิตย์) โดย “ซูม” - หน้า 5 หนังสือพิมพ์ไทยรัฐ
* คอลัมน์ “กีฬาเฮฮา” กับ “จ่าแฉ่ง” (ทุกวันเสาร์) - หน้า 23 (เซ็กชั่นกีฬา) หนังสือพิมพ์ไทยรัฐ
* รายการ “สนทนากีฬา” กับ “จ่าแฉ่ง” ทุกวันจันทร์-วันศุกร์ เวลา 08.00 - 10.00 น. ทาง สถานีโทรทัศน์ดาวเทียม ช่อง เอ็นบีที 19 “สยามกีฬาทีวี” กระจายเสียงพร้อมกันทาง สถานีวิทยุกระจายเสียงกองทัพบก หน่วยบัญชาการรักษาดินแดน (นรด.) เอฟ.เอ็ม. 96.0 เมกกะเฮิร์ทซ์ “สปอร์ต เรดิโอ” ปัจจุบันทุกวันจันทร์-วันศุกร์ เวลา 08.00 - 09.30 น.

## รางวัลที่ได้รับ
* พ.ศ. 2555 รางวัลกูรูกีฬา สยามกีฬาอวอร์ดส์ ครั้งที่ 6

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบรรพตพิสัย
หมวดหมู่:ข้าราชการพลเรือนชาวไทย
หมวดหมู่:นักหนังสือพิมพ์ชาวไทย
หมวดหมู่:คอลัมนิสต์
หมวดหมู่:นักเขียนจากจังหวัดนครสวรรค์
หมวดหมู่:หนังสือพิมพ์ไทยรัฐ
หมวดหมู่:นักจัดรายการวิทยุ
หมวดหมู่:เครือสยามสปอร์ต
หมวดหมู่:นักการเมืองไทย
หมวดหมู่:สมาชิกสภากรุงเทพมหานคร
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
อนุพันธ์ (แก้ความกำกวม)

**อนุพันธ์**  อาจหมายถึง

* ตราสารอนุพันธ์ (derivative) เป็นตราสารทางการเงินประเภทหนึ่ง
* สารอนุพันธ์ (derivative) หมายถึงสารเคมีที่มีโครงสร้างคล้ายกับสารที่กล่าวถึง และสามารถสังเคราะห์ได้จากสารที่กล่าวถึง
* อนุพันธ์ทางคณิตศาสตร์ 
* บมจ. ตลาดอนุพันธ์ (ประเทศไทย) (Thailand Futures Exchange : TFEX)
เอโอแอล

**เอโอแอล** () ย่อมาจาก **American Online, Inc** เป็นบริษัทอเมริกันที่ให้บริการทางด้านมัลติมีเดีย ของ Time Warner AOL เป็นผู้ให้บริการข้อมูลทางเครือข่ายรายใหญ่ในสหรัฐอเมริกา ให้บริการในรูปแบบของศูนย์ BBS และให้บริการเข้าใช้อินเทอร์เน็ตนับตั้งแต่ปี 1993 และนับเป็นศูนย์บริการเครือข่ายขนาดใหญ่ที่สุดในสหรัฐอเมริกา

America Online เปิดให้บริการที่ออกแบบมาอย่างดีและใช้งานง่าย เสียค่าใช้จ่ายน้อย รวมไปถึงเนื้อหาสาระที่มีให้บริการในขอบเขตที่กว้างขวาง การให้บริการไปรษณีย์อิเล็กทรอนิกส์ การให้บริการอินเทอร์เน็ตขั้นพื้นฐาน ผู้ขาย HW และ SW จำนวนมากจัดเก็บ SW และสถานที่รับความคิดเห็น โดยงดเว้นการใช้คำเฉพาะด้านที่จำเป็น ข่าวสารและการพยากรณ์อากาศจากสำนักข่าวรอยเตอร์และยูพีไอ รวมไปถึงเรื่องกีฬา งานอดิเรก เกม และการชอปปิ้งแบบออนไลน์ก็มีด้วย 

อีกอย่างหนี่ง มีแบรนด์ของผลิตภัณฑ์ และบริการ ที่ได้รับความนิยมอย่างสูง เช่น  Mapquest แผนที่ออนไลน์ที่ทำให้สามารถหาสถานที่ได้ง่ายดายรวดเร็ว T9 Text Input ซอฟต์แวร์ใช้กับมือถือ icq บริการ Instant Messaging รายแรก ๆ ของโลก ปัจจุบันมีบริการถึง 19 ภาษา Moviefone เว็บท่าข้อมูลหนัง และดีวีดี ออนไลน์ที่มีผู้เยี่ยมชมสูง รวมทั้งเบราเซอร์อย่าง Netscape และโปรแกรมฟังเพลงอย่าง Winamp
 
ปัจจุบัน AOL Time Warner มีพนักงานทั้งหมดประมาณ 19,000 คน มีสมาชิกออนไลน์มากกว่า 32 ล้านราย นอกจากนั้น ยังเป็นเจ้าของเคเบิลทีวีรายใหญ่ของโลก ทั้ง CNN และ HBO รวมทั้งเป็นเจ้าของ Warner Bros. และเป็นเจ้าของนิตยสารชื่อดังมากมายหลายเล่ม อย่างเช่น Time, People และ Sport Illustrated
หมวดหมู่:บริษัทอินเทอร์เน็ต
หมวดหมู่:บริการออนไลน์ก่อนเวิลด์ไวด์เว็บ
หมวดหมู่:การควบรวมและเข้าซื้อกิจการในปี พ.ศ. 2558
หมวดหมู่:ประกาศการควบรวมและเข้าซื้อกิจการ
อายตนะ

**อายตนะ** (อ่านว่า อา-ยะ-ตะ-นะ) แปลว่า *ที่เชื่อมต่อ, เครื่องติดต่อ* หมายถึงสิ่งที่เป็นสื่อสำหรับติดต่อกัน ทำให้เกิดความรู้สึกขึ้น แบ่งเป็น 2 อย่างคือ
# **อายตนะภายใน** หมายถึงสื่อเชื่อมต่อที่อยู่ในตัวคน บ้างเรียกว่า อินทรีย์ 6 มี 6 คือ **[[ตา]] [[หู]] [[จมูก]] [[ลิ้น]] กาย ใจ** ทั้งหมดนี้เป็นที่เชื่อมต่อกับอายตนะภายนอก
# **อายตนะภายนอก** หมายถึงสื่อเชื่อมต่อที่อยู่นอกตัวคน บ้างเรียกว่า อารมณ์ 6 มี 6 คือ **รูป [[เสียง]] กลิ่น [[รส]] [[โผฏฐัพพะ]] [[ธรรมารมณ์]]** ทั้งหมดนี้เป็นคู่กับอายตนภายใน เช่น รูปคู่กับตา หูคู่กับเสียง เป็นต้น

อายตนะภายนอกนี้เรียกอีกอย่างหนึ่งว่า **[[อารมณ์]]** เมื่อตาเห็นรูป เรียกว่า **สัมผัส** รู้ว่ามีการเห็น เรียกว่า**[[วิญญาณ (ศาสนาพุทธ)|วิญญาณ]]** เกิดความรู้สึกขึ้นเมื่อตาเห็นรูป เรียกว่า **[[เวทนา]]**

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:ธรรมในพุทธศาสนา
หมวดหมู่:คำศัพท์ศาสนาพุทธ
ตราประจำจังหวัดของไทย

**ตราประจำจังหวัดของไทย** มีพัฒนาการมาจากตราประจำตำแหน่งของเจ้าเมืองในสมัยสมบูรณาญาสิทธิราชย์ และตราประจำธงประจำกองลูกเสือ 14 มณฑล ในสมัยรัชกาลที่ 6 - 7 ในสมัยที่จอมพลแปลก พิบูลสงครามเป็นนายกรัฐมนตรีนั้น รัฐบาลได้กำหนดให้แต่ละจังหวัดมีตราประจำจังหวัดของตนเองใช้เมื่อ พ.ศ. 2483 โดยกรมศิลปากรเป็นผู้ออกแบบตราตามแนวคิดที่แต่ละจังหวัดกำหนดไว้ ปัจจุบัน เมื่อมีการตั้งจังหวัดขึ้นใหม่ ก็จะมีการออกแบบตราประจำจังหวัดด้วยเสมอ แต่ตราของบางจังหวัดที่ใช้อยู่นั้นบางตราก็ไม่ใช่ตราที่กรมศิลปากรเป็นผู้ออกแบบ บางจังหวัดก็เปลี่ยนไปใช้ตราประจำจังหวัดเป็นแบบอื่นเสียก็มี บางที่ลักษณะของตราก็เพี้ยนไปจากลักษณะที่กรมศิลปากรออกแบบไว้ แต่ยังคงลักษณะหลัก ๆ ของตราเดิมไว้อยู่บ้างก็มี 

## ตราประจำจังหวัด
### ภาคเหนือ

### ภาคตะวันออกเฉียงเหนือ

### ภาคกลาง

### ภาคตะวันออก

### ภาคตะวันตก

### ภาคใต้

## ตราประจำจังหวัดในอดีต

## ดูเพิ่ม
* ตราผ้าผูกคอลูกเสือประจำจังหวัด
* รายการธงประจำจังหวัดของไทย
* รายการคำขวัญประจำจังหวัดของไทย
* รายการพันธุ์ไม้มงคลพระราชทานประจำจังหวัด
* รายการดอกไม้ประจำจังหวัดของไทย
* รายชื่ออาหารประจำจังหวัดของไทย
* รายการสัตว์น้ำประจำจังหวัดของไทย

## อ้างอิง

## บรรณานุกรม
* ประกาศสำนักนายกรัฐมนตรี เรื่อง กำหนดภาพเครื่องหมายราชการ ตามพระราชบัญญัติเครื่องหมายราชการ พุทธศักราช 2482 (ฉบับที่ 214)  [ว่าด้วยการกำหนดเครื่องหมายราชการประจำจังหวัด 75 จังหวัด]
* กรมศิลปากร. **ตราประจำจังหวัด**. กรุงเทพฯ: กรมศิลปากร, 2542.

สัญลักษณ์ประจำจังหวัดของไทย
อารมณ์ (ศาสนาพุทธ)

**อารมณ์** แปลว่า *สิ่งหน่วงเหนี่ยวจิต*, *สิ่งที่จิตยึดไว้* ในทางพุทธศาสนา อารมณ์หมายถึงสิ่งที่จิตไปเกาะเกี่ยวอยู่แล้วจิตก็ยึดอารมณ์ไว้เป็นที่อยู่ นอกจากรูป เสียง กลิ่น รส สัมผัส (โผฏฐัพพะ) และ**[[ธรรมารมณ์]]**  (มีชื่อเรียกโดยเฉพาะว่า **รูปารมณ์ สัททารมณ์ คันธารมณ์ รสารมณ์ โผฏฐัพพารมณ์** ตามลำดับ) เวทนา สัญญา สังขาร หรือแม้แต่วิญญาณ ก็เป็นอารมณ์ของจิตได้ทั้งสิ้น  

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
## แหล่งข้อมูลอื่น
* พจนานุกรมคำวัด หมวด อ (PDF) 

* พจนานุกรมพุทธศาสตร์ฉบับประมวลธรรม (PDF) ของพระพรหมคุณาภรณ์ (ประยุทธ์ ปยุตฺโต)

หมวดหมู่:ธรรมในพุทธศาสนา
หมวดหมู่:คำศัพท์ศาสนา
นกนางนวลแกลบเล็ก

thumb| ''Sternula albifrons albifrons''

**นกนางนวลแกลบเล็ก** () เป็นนกทะเลขนาดเล็ก จัดอยู่ในวงศ์นกนางนวลแกลบ (Sternidae) 

สีขนโดยทั่วไปเป็นสีขาว ช่วงฤดูผสมพันธุ์ปากสีเหลืองตอนปลายสีดำ ขนปลายปีกเส้นนอกๆสีดำ หน้าผากสีขาว มีแถบคาดตาสีดำ กระหม่อมและท้ายทอยสีขาว หางเว้าลึก ขาและนิ้วสีเหลือง ช่วงนอกฤดูผสมพันธุ์กระหม่อมส่วนใหญ่เป็นสีขาว ท้ายทอยและแถบคาดตาสีดำไม่ค่อยเข้ม ปากสีดำ ขาและนิ้วสีแดงแกมเทาพบตามชายทะเล และแหล่งน้ำจืด หากินโดยการบินเหนือน้ำ ตาจ้องหาเหยื่อในน้ำ เมื่อพบเหยื่อจะบินโฉบจับโดยใช้ปากลากเรี่ยไปกับผิวน้ำ บางครั้งใช้วิธีพุ่งตัวลงไปในน้ำใช้ปากจับเหยื่อ โดยอาหารได้แก่ สัตว์น้ำขนาดเล็กรวมถึงแมลงด้วย

มีขนาดโดยเฉลี่ยประมาณ 22-24 เซนติเมตร พบกระจายพันธุ์ทั่วไปตามชายฝั่งของเขตร้อน ตั้งแต่ทวีปยุโรป, เอเชีย, แอฟริกาใต้ และออสเตรเลีย แบ่งออกได้เป็น 4 ชนิดย่อย (ดูในตาราง)

ฤดูผสมพันธุ์อยู่ในช่วงเดือนพฤษภาคม-กันยายน โดยทำรังตามพื้นดิน, พื้นทราย หรือแอ่งหิน ไม่มีวัสดุรองรัง บางครั้งอาจพบเปลือกหอยอยู่รอบ ๆ สันนิษฐานว่าทำไปเพื่ออำพรางรัง ไข่มีสีเหลืองซีดหรือสีเนื้อ มีลายจุดหรือลายขีดสีเทา คล้ายไข่นกกระทา แต่ละรังมีไข่ 2-3 ฟอง มากที่สุดได้ถึง 4 ฟอง ระยะฟัก 13-14 วัน โดยนกทั้งคู่จะช่วยกันกก และในช่วงจับคู่ นกตัวผู้มีพฤติกรรมคาบเหยื่อมาฝากนกตัวเมีย เพื่อดึงดูดใจให้เลือกเป็นคู่ด้วย

ในประเทศไทยจัดเป็นสัตว์ป่าคุ้มครอง

## อ้างอิง

## แหล่งข้อมูลอื่น

หมวดหมู่:วงศ์นกนางนวลแกลบ
นางนวลแกลบเล็ก
หมวดหมู่:สัตว์ป่าคุ้มครอง
เดียรถีย์

**เดียรถีย์** (; ) แปลว่า *ประกอบในลัทธิ* ใช้กับนักบวชนอกศาสนาพุทธในประเทศอินเดียสมัยพุทธกาล มีหลายพวก เช่น ปริพาชก นิครนถ์ ดาบส อเจลก (ชีเปลือย)

ปัจจุบันคำนี้ถูกนำมาใช้เรียกผู้ทำนอกเรื่องหรือนอกรีตนอกรอย ประพฤตินอกธรรมนอกพระวินัยว่า **พวกเดียรถีย์** ซึ่งถือเป็นคำดูถูกหรือคำด่า

## อ้างอิง
; เชิงอรรถ

; บรรณานุกรม

* พระธรรมกิตติวงศ์ (ทองดี สุรเตโช), *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
* 

หมวดหมู่:นอกรีต
หมวดหมู่:คำศัพท์ศาสนาพุทธ
วิชช์ เกาไศยนันท์

thumb|250px
**วิชช์ เกาไศยนันท์** (; เกิด พ.ศ. 2517) ผู้กำกับภาพยนตร์ชาวไทยคนแรก ที่ได้ไปกำกับภาพยนตร์ฮอลลีวู้ด โดยใช้นามแฝงว่า "Kaos" 

วิชช์ มีผลงานกำกับภาพยนตร์เรื่องแรก คือเรื่อง *[[ฟ้า (ภาพยนตร์ไทย)|ฟ้า]]* เมื่อ พ.ศ. 2541 ขณะอายุเพียง 24 ปี เป็นภาพยนตร์แอ๊คชั่น มีนักแสดงนำประกอบด้วยฉัตรชัย เปล่งพานิช ดอน ธีระธาดา จอนนี่ แอนโฟเน่ สุนิสา เจทท์

วิชช์ ได้นำเสนอโครงการสร้างภาพยนตร์ ต่อคริส ลี ผู้อำนวยการสร้างภาพยนตร์เรื่อง *[[Philadelphia]], [[Jerry Maguire]]* และ *[[As Good as It Gets]]* ของบริษัท โคลัมเบีย/ไทรสตาร์ พิคเจอร์ ซึ่งลาออกมารับงาน ผู้อำนวยการสร้างอิสระ  คริส ลี ประทับใจงานกำกับเรื่อง *ฟ้า* ซึ่งใช้งบประมาณการสร้างเพียง 550,000 ดอลลาร์สหรัฐ  (ประมาณ 22 ล้านบาท ซึ่งนับว่าน้อยมาก สำหรับภาพยนตร์แอ๊คชั่น) 

คริส ลี เลือกวิชช์ ให้กำกับภาพยนตร์แอ๊คชั่นเรื่อง ** (ใช้ชื่อไทยว่า ฟ้ามหาประลัย) เมื่อ พ.ศ. 2544 นำแสดงโดย แอนโตนิโอ แบนเดอร์รัส และลูซี่ หลิว ถ่ายทำที่แวนคูเวอร์ แคนาดา ด้วยงบประมาณสร้าง 70 ล้านดอลลาร์สหรัฐ  โดยก่อนหน้าที่ภาพยนตร์จะออกฉาย ผู้ผลิตได้จัดจำหน่ายเกม ที่สร้างจากเนื้อเรื่องฉบับร่าง สำหรับเล่นบนเครื่องเกมบอยแอ็ดวานซ์ เกมนี้ได้รับคำชื่นชมในหมู่นักเล่นเกมเป็นอย่างมาก แต่ตัวภาพยนตร์เมื่อเข้าฉายแล้ว ได้รับการโหวตให้เป็นภาพยนตร์ที่น่าผิดหวังตลอดกาลเป็นอันดับหนึ่ง

## อ้างอิง

## แหล่งข้อมูลอื่น
* รายละเอียด ภาพยนตร์ Ballistic: Ecks vs. Sever

หมวดหมู่:ผู้กำกับภาพยนตร์ชาวไทย
หมวดหมู่:บุคคลที่ยังมีชีวิตอยู่
หมวดหมู่:ชาวไทยเชื้อสายอเมริกัน
พิดจิน

**พิดจิน** ( เดิมชื่อ Gaim) เป็นโปรแกรมรับส่งข้อความด่วน (เมสเซนเจอร์) ที่ทำงานได้บนหลายระบบปฏิบัติการ และสนับสนุนโพรโทคอลในการพูดคุยหลายชนิด พิดจินเป็นซอฟต์แวร์เสรี และใช้สัญญาอนุญาตแบบ GPL

## ประวัติ

เริ่มต้น Gaim พัฒนาโดย Mark Spencer เพื่อใช้บนระบบปฏิบัติการแบบยูนิกซ์ แต่ในปัจจุบันทำงานได้ในระบบปฏิบัติการหลายชนิด เช่น ไมโครซอฟท์ วินโดวส์, ลินุกซ์, FreeBSD, SkyOS หรือระบบปฏิบัติการบนอุปกรณ์พกพา Qtopia สำหรับผู้ใช้ Mac OS X สามารถใช้โปรแกรมได้ผ่านทางโปรแกรม X11 ของแอปเปิล แต่ส่วนมากจะนิยมใช้โปรแกรม Adium ซึ่งเป็นการนำ Gaim ไปพัฒนาต่อด้วยชุดเครื่องมือ Aqua ของแมคอินทอช

เมื่อวันที่ 6 เมษายน พ.ศ. 2550 ทีมงาน Gaim ได้ประกาศเปลี่ยนชื่อโครงการเป็น **Pidgin** เพื่อเลี่ยงปัญหาด้านกฎหมายกับ AOL ส่วน **libgaim** เปลี่ยนเป็น **libpurple** และ **gaim-text** เปลี่ยนเป็น **finch**

### libgaim

ทีมพัฒนา Gaim ได้แยกโค้ดในส่วนหลักของโปรแกรมที่ทำหน้าที่ในการเชื่อมต่อพูดคุย ออกจากส่วนติดต่อผู้ใช้ของโปรแกรมอย่างชัดเจน โดยเรียกโค้ดในส่วนนี้ว่า **libgaim** และมีซอฟต์แวร์หลายตัวที่นำส่วน libgaim ไปพัฒนาต่อ โดยใช้ส่วนติดต่อผู้ใช้ที่ต่างกันออกไป ตัวอย่างเช่น Adium, WengoPhone, Proteus และ Meebo

## ความสามารถ
### โพรโทคอลที่สนับสนุน
* AOL Instant Messenger
* Bonjour iChat (Gaim เรียกชื่อเก่าคือ Rendezvous)
* Gadu-Gadu
* Jabber และ Google Talk (XMPP)
* IRC
* Novell GroupWise
* OpenNAP
* OSCAR (AIM/ICQ)
* SILC
* Session Initiation Protocol (SIP)
* Windows Live Messenger
* XMPP (เดิมคือ Jabber) ประกอบด้วย Google Talk และ LiveJournal
* Yahoo! Messenger
* Zephyr

## ดูเพิ่ม
* เมสเซนเจอร์

## แหล่งข้อมูลอื่น
* เว็บไซต์ทางการ Pidgin
* เว็บไซต์โครงการ Gaim
* Planet Gaim

หมวดหมู่:ไคลเอนต์ระบบส่งข้อความทันที
หมวดหมู่:ซอฟต์แวร์เสรี
หมวดหมู่:ซอฟต์แวร์ข้ามแพลตฟอร์ม
หมวดหมู่:ซอฟต์แวร์ในปี พ.ศ. 2541
ทะเลทรายอาหรับ

**ทะเลทรายอาหรับ** (; ) เป็นทะเลทรายทุรกันดารกว้างใหญ่ในเอเชียตะวันตกที่ครอบคลุมพื้นที่คาบสมุรอาหรับเกือบทั้งหมด โดยมีพื้นที่  กินพื้นที่จากประเทศเยเมนไปยังอ่าวเปอร์เซีย และจากประเทศโอมานไปยังจอร์แดนและอิรัก โดยเป็นทะเลทรายที่ใหญ่เป็นอันดับ 5 ของโลกและใหญ่ที่สุดในทวีปเอเชีย ตรงกลางมีรุบอุลคอลี หนึ่งในมวลทรายต่อเนื่องที่ใหญ่ที่สุดในโลก ทะเลทรายอาหรับเป็นส่วนขยายของทะเลทรายสะฮารา

## ดูเพิ่ม

* อ๊าด
* อิร็อมแห่งเสาหิน

## อ้างอิง

## แหล่งข้อมูลอื่น

* 
* Arabian Desert (DOPA)
* Arabian Desert (Encyclopedia of Earth)

อาห
สตริกนิน

**สตริกนิน** () เป็นสารประกอบประเภทแอลคาลอยด์ (Alkaloid) ซึ่งเป็นยาพิษทำให้คนตายถ้าบริโภคไปประมาณ 15-30 มิลลิกรัม มีรสขม เวลาในการออกฤทธิ์ช้า มีลักษณะเป็นเกล็ดสีขาวเม็ดคล้ายเกลือ หรืออยู่ในลักษณะเป็นเม็ดสีเขียวหรือแดง มีสูตรเคมี C21H22N2O2 ละลายในน้ำได้เล็กน้อย มีจุดหลอมเหลวที่ 268–290°C

สตริกนินได้จากการสกัดเมล็ดของพืชชื่อแสลงใจ (*Strychnos nuxvomica*) โดยใช้เป็นสารกำจัดหนู ในยุโรปใช้สำหรับป้องกันและกำจัดสัตว์อื่น ๆ มาตั้งแต่ศตวรรษที่ 16

## อ้างอิง

หมวดหมู่:สารเคมี
หมวดหมู่:สารพิษ
หลักกิโลเมตร

[thumb|right|หลักไมล์ในเมือง[โคลัมบัส (รัฐโอไฮโอ)|โคลัมบัส รัฐโอไฮโอ]]

**หลักกิโลเมตร** หรือ **หลักไมล์**  เป็นเครื่องหมายอย่างหนึ่งที่กำกับด้วยตัวอักษรและตัวเลข ส่วนมากจะเป็นเสาหินหรือเสาปูนเตี้ย ๆ แล้วจารึกหรือเขียนตัวอักษรด้วยสี ติดตั้งไว้เป็นระยะ ๆ เท่ากัน (ทุก 1 กิโลเมตรหรือ 1 ไมล์) ตลอดเส้นทางที่ริมถนนหรือระยะโดยเฉลี่ยตรงกลางถนน จุดประสงค์ของการสร้างหลักกิโลเมตรเพื่อเป็นการบอกผู้เดินทางว่า ได้เดินทางมาเป็นระยะทางเท่าใดแล้ว หรืออีกไกลเท่าไรกว่าจะถึงจุดหมาย สำหรับการเลือกใช้หลักกิโลเมตรหรือหลักไมล์ ขึ้นอยู่กับว่าในประเทศนั้นนิยมการวัดความยาวในระบบอังกฤษหรือระบบเมตริก

## หลักกิโลเมตรในประเทศไทย

ในสมัยจอมพล ป. พิบูลสงครามดำรงตำแหน่งนายกรัฐมนตรี เมื่อ พ.ศ. 2481 ได้มีการสร้างหลักกิโลเมตรไปพร้อม ๆ กับการสร้างถนนพหลโยธิน โดยเริ่มแรกนั้นใช้ในจุดประสงค์เพื่อเป็นการกำหนดค่าบำรุงรักษาเส้นทางของกรมทางหลวง โดยใช้รหัสแขวงที่ปรากฏบนหลักเป็นส่วนแบ่งความรับผิดชอบ นอกจากนั้นยังสามารถใช้เป็นหลักฐานสำคัญในการออกโฉนดที่ดิน หรือการเวนคืนที่ดิน แต่ในปัจจุบัน เมื่อมีการปรับปรุงถนนหรือการสร้างทางใหม่ หลักกิโลเมตรที่แท้จริงอาจคลาดเคลื่อนไปจากที่ตั้งเดิมจนต้องมีการวัดระยะเพื่อวางหลักใหม่ ทำให้ใช้อ้างอิงตำแหน่งเกี่ยวกับที่ดินไม่ได้ จุดประสงค์สุดท้ายจึงตกไป

หลักกิโลเมตรในประเทศไทย เป็นเสาปูนสี่เหลี่ยม ยอดสามเหลี่ยมหรือพีระมิด ทาสีขาว ด้านที่ติดถนน (อาจจะมี 2 ด้านก็ได้) มีสัญลักษณ์ของหน่วยงานที่รับผิดชอบ เช่น กรมทางหลวงจะใช้ตราครุฑ กรมโยธาธิการจะใช้รูปเทวดา 3 องค์ เป็นต้น พร้อมหมายเลขทางหลวง และมีเลขกิโลเมตรสำหรับเส้นทางนั้น ๆ อยู่ใต้สัญลักษณ์ของหน่วยงาน ด้านข้างมีชื่อสถานที่ เช่น จังหวัดหรืออำเภอ พร้อมตัวเลขบอกระยะทางจากสถานที่ดังกล่าวที่ต้องเดินทางบนถนน (ไม่ใช่การกระจัด)

บริเวณถนนบางแห่งที่ไม่สามารถติดตั้งหลักกิโลเมตรได้ เช่นบนสะพาน หรือด้วยเหตุผลอื่นใด จะใช้ *ป้ายกิโลเมตร* ติดตั้งไว้แทน ซึ่งมีลักษณะเป็นห้าเหลี่ยมคล้ายหลักกิโลเมตรเมื่อมองจากด้านหน้า และมีรายละเอียดคือสัญลักษณ์ของหน่วยงานกับเลขกิโลเมตรเท่านั้น และบนถนนบางสายจะมีการติดตั้ง *หลักร้อยเมตร* หรือ *ป้ายร้อยเมตร* เป็นระยะ เพื่อการวัดระยะทางที่แม่นยำมากขึ้น

## อ้างอิง
* หลักกิโลเมตร มีที่มาอย่างไร  เรียกดูวันที่ 18 มี.ค. 2550

## ดูเพิ่ม
* ทางหลวง

หมวดหมู่:อุปกรณ์ประดับถนน
อำเภอลาดบัวหลวง

**ลาดบัวหลวง** เป็นอำเภอหนึ่งใน 16 อำเภอของจังหวัดพระนครศรีอยุธยา

## ที่ตั้งและอาณาเขต
อำเภอลาดบัวหลวงมีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอบางซ้ายและอำเภอเสนา
* **ทิศตะวันออก** ติดต่อกับอำเภอบางไทร
* **ทิศใต้** ติดต่อกับอำเภอสามโคก อำเภอลาดหลุมแก้ว (จังหวัดปทุมธานี) อำเภอไทรน้อย (จังหวัดนนทบุรี) และอำเภอบางเลน (จังหวัดนครปฐม)
* **ทิศตะวันตก** ติดต่อกับอำเภอสองพี่น้อง (จังหวัดสุพรรณบุรี)

## การแบ่งเขตการปกครอง
### การปกครองส่วนภูมิภาค
อำเภอลาดบัวหลวงแบ่งเขตการปกครองย่อยออกเป็น 7 ตำบล 58 หมู่บ้าน ได้แก่

### การปกครองส่วนท้องถิ่น
ภายในท้องที่อำเภอลาดบัวหลวงประกอบด้วยองค์การบริหารส่วนท้องถิ่น 8 แห่ง ได้แก่
* **[[เทศบาลตำบลลาดบัวหลวง]]** ครอบคลุมพื้นที่บางส่วนของตำบลลาดบัวหลวง
* **[[เทศบาลตำบลสามเมือง]]** ครอบคลุมพื้นที่ตำบลสามเมืองทั้งตำบล
* **องค์การบริหารส่วนตำบลลาดบัวหลวง** ครอบคลุมพื้นที่ตำบลลาดบัวหลวง (นอกเขตเทศบาลตำบลลาดบัวหลวง)
* **องค์การบริหารส่วนตำบลหลักชัย** ครอบคลุมพื้นที่ตำบลหลักชัยทั้งตำบล
* **องค์การบริหารส่วนตำบลพระยาบันลือ** ครอบคลุมพื้นที่ตำบลพระยาบันลือทั้งตำบล
* **องค์การบริหารส่วนตำบลสิงหนาท** ครอบคลุมพื้นที่ตำบลสิงหนาททั้งตำบล
* **องค์การบริหารส่วนตำบลคู้สลอด** ครอบคลุมพื้นที่ตำบลคู้สลอดทั้งตำบล
* **องค์การบริหารส่วนตำบลคลองพระยาบันลือ** ครอบคลุมพื้นที่ตำบลคลองพระยาบันลือทั้งตำบล


ลาดบัวหลวง